Brutícia a Barcelona. Els 865 racons més bruts (mapa interactiu) | betevé Web\nPatrícia Álvarez@patalgar dimarts 17 d'abril, 2018 , 09.03\nL’Ajuntament detecta i analitza els punts més crítics de neteja a la ciutat\nA Barcelona hi ha 865 punts amb problemes persistents de neteja. L'Ajuntament els ha avaluat durant un any amb observadors al carrer. Es tracta de racons crítics on, per exemple, es fa un mal ús dels contenidors i les papereres, hi ha propietaris incívics d'animals o mala praxi comercial. Del total de punts bruts, n'hi ha 11 que destaquen per haver obtingut una nota pitjor. Navegueu pel mapa per conèixer el motiu de brutícia de cada indret i com es distribueixen per barris. El mapa té un selector amb dues capes, una mostra els resultats per nivell de brutícia i l'altra, per la causa d'aquesta brutícia.\nGairebé el 80 % dels punts crítics de neteja tenen un grau menor de brutícia si comparem la puntuació obtinguda de cadascun i els dividim en tres grups: grau major (puntuació de 24-16), grau mitjà (16-8) i grau menor (8-0). El districte amb més racons bruts analitzats és Ciutat Vella (140), seguit de Sants-Montjuïc (135) i Sant Martí (118). El llistat per barris l'encapçalen el Raval (56), la Vila de Gràcia (48), les Corts (44), Sant Pere, Santa Caterina i la Ribera (39) i el Poble-sec (38).\nTot i això, si tenim en compte la puntuació que han donat els observadors de la campanya, els pitjors resultats se situen a Vallvidrera, les Planes i el Tibidabo, on hi ha el punt més brut dels 865, la plaça de la Tulipa. L'efecte crida és la causa tipificada en aquest indret. El segon racó dels més mal avaluats és el carrer de les Agudes, 132. S'ha detectat que aquest punt de Ciutat Meridiana és poc accessible per als serveis de neteja.\nSegons la classificació de la campanya, el motiu de brutícia més freqüent és el fet de ser indrets amb força afluència de gent (288), seguit del mal ús de contenidors i papereres (231) i propietaris incívics d'animals (100).\nEls responsables de la campanya encarregada per l'Ajuntament han explicat a betevé que els punts analitzats s'han escollit en col·laboració amb els districtes, els serveis de neteja i els inspectors del projecte, que un mes abans van fer un treball de camp. La finalitat és sensibilitzar veïns i comerciants sobre mals hàbits al carrer.\nLa campanya s'ha dut a terme des de febrer del 2017 fins al gener del 2018 en dues fases. La primera tongada va cloure amb 863 racons bruts i l'Ajuntament va interpretar que la neteja havia millorat en un 30 % dels casos. Aquesta segona fase, encara pendent de l'anàlisi municipal, ja s'ha publicat al portal Open Data BCN. En aquesta base de dades de setembre a gener hi consten 865 punts crítics, dos més que en la fase anterior. Hi ha un total de 651 que es mantenen al llarg de tot l'any. La resta, s'hi han afegit de nou, s'han resolt o bé s'han descartat per no tenir solució en aquesta campanya.\nConsulta si el teu carrer està entre els més bruts\nCom s'ha fet el càlcul?\nPer avaluar l'estat de cada punt s'han tingut en compte quatre variables: presència de mobles, trastos vells i altres residus voluminosos abandonats, bosses d'escombraries tant industrials com domèstiques fora de lloc i excrements de gossos. Els inspectors de la campanya han comptat quants elements hi havia de cada variable i feien una mitjana ponderada calculant que un moble equival a 4 punts, una bossa industrial són 3 punts, la domèstica 2 i un excrement, 1.\nLa plaça de la Tulipa, a Les Planes, el punt més brut\nL'estudi ha establert que el punt més brut de tota la ciutat està ubicat a la plaça de la Tulipa, del barri de muntanya de Les Planes, en plena serra de Collserola. En aquest punt hi ha un contenidor de grans dimensions que hauria de servir perquè els veïns hi dipositin els mobles i trastos vells, però segons els mateixos veïns, ja fa anys que s'ha convertit en "abocador de les petites constructores de Barcelona i d'altres municipis, que hi aboquen la runa d'obres i a vegades fins i tot fibrociment".\nEls veïns demanen que s'estableixi la recollida de trastos un dia a la setmana tal com es fa a la resta de la ciutat i que, mentrestant, es canviï la ubicació del contenidor a un altre espai a tocar de la parada de Ferrocarrils de la Generalitat del Baixador de Vallvidrera, on podria estar tancat amb un candau i una clau, que els veïns haurien de demanar i retornar a l'oficina de l'Ajuntament.


Spiderman, juntament amb el meus estimats Quatre fantàstics, ha estat el superheroi de la casa Marvel que més em va acompanyar de petit i al que he admirat amb més fervor. Però a l’igual que amb tantes coses no vaig seguir la sèrie regular fins entrats els anys noranta i per tant em vaig perdre moltes de les línies argumentals clàssiques de l’edat daurada.\nAixò es va corregir en part quan fa uns quants anys em vaig comprar la col·lecció Spiderman. Los imprescindibles que degudament ressenyaré quan la torni a rellegir. En aquesta col·lecció s’agrupaven fets claus de la història de l’Home-aranya i et donava una perspectiva global de la seva trajectòria. Un dels moments més impactants que comentava va ser la mort de Gwen Stacy, ocorreguda al número #121 d’Amazing Spiderman. La història estava guionitzada per Gerry Conway; sí, el mateix que dins els Quatre Fantàstics, mesos després, provocaria que Reed Richards disparés contra el seu propi fill. Un guionista desfermat que trencava esquemes i que de pas provocava traumes al nostre benvolgut Peter Parker. I és que aquesta mort sobtada és la premissa per desenvolupar aquesta història signada per Joseph Loeb i il·lustrada de forma magistral per Tim Sale a finals del 2002.\nLa idea era recuperar els anys on Peter Parker començava a sortir amb el seu primer amor, Gwen Stacy, però també l’època on coneixia més a fons a Harry Osborn i especialment a l’exuberant Mary Jane Watson. Vaja, els anys de les primeres relacions, friccions i desgavells propis dels primers anys de la facultat. I per què recrear-ho si Stan Lee i John Romita ja ho havien fet allà als anys setanta? Doncs per donar-li una profunditat emocional a Spiderman/ Peter Parker explicant fets i històries que no es van narrar a la història tradicional per així exposar davant el públic els interminables dubtes d’un adolescent envoltat de dues dones increïbles que ens farien esbatanar els ulls a qualsevol de nosaltres. El que van fer Loeb i Sale va ser incrustar més rerefons i més trama en el període de publicació que hi ha entre els números #40 i #49 d’Amazing Spiderman dotant a Peter Parker d’una història més compacta i més humana.\nEl “blue” del títol, pel que llegeixo, es refereix a un joc de paraules en anglès que combina tristor i melancolia. I així és: Loeb aposta per un argument on Peter Parker recorda aquells dies on es va enamorar de Gwen Stacy però també de la seva mort mesos més tard. Són pensaments que deixa enregistrats a través d’una gravació cap a una Gwen Stacy que mai podrà sentir-la. I ho fa des del present, ja casat feliçment amb la pèl-roja Mary Jane Watson.\nLa trama gira, doncs, més cap al cantó de la nostàlgia del primer amor i de com va compaginar la vida amb els seus amics que no pas a destacar cap lluita concreta contra cap enemic. Això no vol dir, però, que el guionista no hagi escrit una trama interessant on Spiderman haurà d’enfrontar-se, a més, amb enemics clàssics com Rino, el Voltor o el Llangardaix, entre d’altres. Però el to és contingut i molt més intimista de l’habitual. Pel que fa al dibuix de Sale, m’ha semblat sensacional. No només intenta copiar l’aparença dels personatges que ja van definir Steve Ditko i John Romita fa 40 anys perquè el lector es senti a gust, sinó que també hi aplica el seu propi estil. Naturalment potencia per sobre de qualsevol cosa l’aspecte físic de Gwen Stacy i de MJ Watson fins a límits increïbles. Per contra caricaturitza expressament als dolents amb un estil més tens i angulós, deformant-los la cara.\nLa línia clara, brillant i els escenaris de rerefons poden passar d’un detall perfecte a una amalgama de lluita i efectes climatològics però completament escaient (com a la batalla sota la tempesta de neu a Manhattan). Són vinyetes en general grans que en ocasions ocupen tota la pàgina o fins tota la doble pàgina. Tim Sale es pot lluir al llarg d’aquests sis números especials que componen Spiderman Azul\nJeph Loeb, per la seva banda ha integrat la història amb la cronologia oficial dels números d’Amazing Spiderman i ha intentat no deixar-se a secundaris habituals de luxe com J. J. Jameson, la tia May, companys de classe etc.\nEl resultat, al meu entendre és molt bo tenint en compte que no busca una història molt original de lluita amb els dolents de torn sinó fer-nos veure que Gwen Stacy va ser important de debò encara que molts tinguem al cap que la MJ és la noia perfecta per Peter Parker.


Cuida de les persones que més estimes i comprova la seva memòria | Fundació ACE\nEl projecte MOPEAD (de l’anglès, Models of Patient Engagement for Alzheimer ‘s Disease) és una iniciativa europea que vol atorgar al propi ciutadà un paper actiu en la detecció precoç de l'Alzheimer.\nLa participació dels ciutadans és crucial, segons la líder del projecte i directora mèdica de Fundació ACE, Mercè Boada. “Una de les principals causes del retard en el diagnòstic de la malaltia d’Alzheimer és la manca de conscienciació de la població sobre el deteriorament cognitiu i el que això implica“, declara Boada. “Necessitem donar a conèixer els signes que cal identificar, perquè siguin els ciutadans els que sàpiguen distingir un oblit benigne d’un símptoma. És a dir, perquè puguem començar a diagnosticar més d’hora “.\nPer assolir aquest objectiu, MOPEAD té quatre models de participació dels pacients, en avaluació. El primer model, liderat per GMV, és el d’adaptar un test neuropsicològic validat a Internet i llançar-ho, perquè participi qualsevol persona interessada. Feu clic aquí per a participar en l’estudi.\nAquest model resulta especialment interessant perquè estén l’abast “físic” del projecte, ja que si una persona realitza el test i els seus resultats fan sospitar que hi ha un cert grau de deteriorament cognitiu, el sistema li envia un informe que aquesta persona pot descarregar-se per facilitar-lo a seu metge.\nEl segon model és el de la Jornada de Portes Obertes, liderat per Fundació ACE, en el qual es realitzen revisions gratuïtes de memòria a les clíniques especialitzades de memòria dels 5 països participants: el Centre per a la investigació de l’Alzheimer “Karolinska Institutet” de Estocolm; l’Hospital Universitari de Ljubljana; l’Hospital General de Colònia “Uniklinik Köln”, i Fundació ACE a Barcelona.\nEl tercer i quart model es basen en la detecció precoç dels símptomes per part del metge d’atenció primària i de l’endocrinòleg que tracti a pacients de diabetis tipus 2, a causa de la recentment descoberta relació entre aquesta patologia i el deteriorament cognitiu.\nTal com ha informat la Dra. Boada “el nombre de persones que, fins ara, han participat en la investigació és superior a les 1.300 i, de les que han estat diagnosticats de deteriorament cognitiu, més de 140 han arribat a la fase final de l’estudi a la clínica de memòria “.\nL’objectiu de la investigació és treballar, almenys, amb dues mil persones d’edats compreses entre els 65 i 85 anys, ciutadans d’Alemanya, Suècia, Eslovènia, Espanya i Països Baixos.


MEMÒRIA 2018 - TeMA - Tallers Musicals d'Avinyó\nEl passat juliol de 2018, Avinyó va tornar a viure la màgia dels Tallers Musicals, un micro-festival de creativitat, educació i aproximació a la música per a tots nivells, edats i preferències.\n7 Cursos/Tallers – 3 Entrevistes musicals- 1 Masterclass – 3 Concerts – 4 Jam session\n27 professors – 150 inscripcions – 31 organitzadors i voluntaris\n72 hores de classe – 17 hores de música en directe (+ afterjams)\nCreasons Musicals ha estat la nova aposta per l’oferta de Tallers Explora en què s’han fusionat els cursos de Música i moviment, Percussió corporal i Conjunt instrumental per tal d’oferir un curs més complet de 5 tardes multidisciplinars destinades a la creació artística col.lectiva inspirada en els diferents elements de la natura. Enguany s’ha afegit la disciplina d’expressió artística per tal de tancar el cercle de creació d’aquest projecte. Marta Canellas ha estat la\nNúria Palau, activitats d’Expressió artística\nL’apartat de Tallers Participa vol apropar la música a joves i adults sense estudis musicals però amb ganes de provar aquesta disciplina. Enguany els cursos proposats varen ser: Taller de veu per a joves i adults, Cursos de percussió corporal, i Taller de rima, gènere i hip-hop.\nDins dels Cursos Participa volem ressaltar la col·laboració amb la Regidoria de Joventut de l’Ajuntament d’Avinyó, amb la qual podem tirar endavant cursos d’aproximació a la música i, al mateix temps, crear consciència i obrir debat amb els joves d’Avinyó. Enguany la temàtica ha estat la rima, el gènere i el hip-hop. La professora Bittah i el professor Patxi Vazili varen treballar amb una desena de joves de la zona. Durant tres tardes varen discutir temes actuals sobre desigualtat de gènere, varen treure conclusions, redactar rimes, varen aprendre petites nociones de com rapejar i finalment van enregistrar les rimes sobre una base de hip-hop, aquesta és la peça que podeu escoltar de fons en el video-resum dels Cursos Participa.\nLa segona setmana de Tallers està reservada als cursos de nivell més avançat en què alumnes amb un mínim de 4 anys d’estudi de l’instrument gaudeixen aprenent durant 5 intensos dies de classes col·lectives, individuals, combos, big band, entrevistes musicals, participació a 4 jam sessions i concert final.\nEls XVI Tallers Musicals d’Avinyó van cloure amb el Concert Final davant la casa modernista de ca l’Abadal. Pujaren a l’escenari una vuitantena de músics per interpretar un generós i exquisit repertori durant dues hores i mitja. Unes 400 persones de públic van gaudir de creacions inèdites treballades durant la setmana, interpretades per tots els alumnes i professors amb la Big Band dirigida per Toni Vaquer i Julián Sánchez.


El PSG investiga el descobriment de fitxatges ètnics i promet sancions - Esport3 - TV3 i Catalunya Ràdio\nEl PSG investiga el descobriment de fitxatges ètnics i promet sancions\nEl club francès ha obert una investigació interna per descobrir possibles fitxatges amb criteris ètnics i promet sancions una vegada s'estableixin les responsabilitats\n09/11/2018 - 18.09\nJean-Claude Blanc, director general del PSG\nEl PSG ha explicat que va descobrir fa cosa d'un mes que s'utilitzaven criteris ètnics per fitxar joves promeses. El club francès ha llançat una investigació interna i promet sancions una vegada s'estableixin les responsabilitats.\nEl director general del club, Jean-Claude Blanc, ha confirmat que l'entitat va saber fa un mes l'existència de fitxes en què es catalogava els jugadors en quatre categories: francès, magrebí, antillà i africà, segons han publicat en una doble entrevista els diaris francesos "L'Équipe" i "Le Parisien" avui, divendres.\nBlanc ha apuntat que "ningú" i "en cap moment" s'ha comunicat a la direcció que s'utilitzaven aquestes fitxes i ha explicat que dos advocats externs al club ho estan investigant, i n'esperen resultats d'aquí a dues setmanes.\nTot i això, el director general ha admès que l'any 2014 van rebre "una alerta sobre declaracions ambigües en una reunió del departament de formació" de Marc Westerloppe, responsable de la captació de joves promeses des de l'any 2013.\nSegons les filtracions de "Football Leaks", Westerloppe va considerar en aquesta reunió que hi havia "massa antillans i africans" al club i que la direcció volia més francesos.\nBlanc, en l'entrevista publicada aquest divendres, explica que va convocar Westerloppe al 2014 per saber si les seves "ambigües declaracions" eren veritat, però "ho va desmentir amb precisió" i al final de la trobada es va estimar que "no hi havia proves per acomiadar-lo, ni tan sols per sancionar-lo".\nEl director ha assegurat que el president del club francès, Naser Al-Khelaïfi, no estava llavors al corrent de la situació, i només se'l va avisar quan la direcció va tenir coneixement de la situació fa un mes, a través dels periodistes que els van aportar proves que es recorria a fitxes amb criteris ètnics.\nLa ministra d'Esports francesa, Roxana Maracineanu, ha avançat aquest divendres en declaracions a l'emissora FranceInfo que, si són certs els rumors, els fets podrien comportar "sancions disciplinaries, fins i tot penals".\nLa legislació francesa penalitza amb cinc anys de presó i 300.000 euros de multa la "recollida o el tractament de dades de caràcter personal que inclouen, directament o indirectament, orígens de persones racials o ètnics".


Els cartells bessons de JuntsxCat i els «comuns»: casualitat o plagi? | NacióDigital\nEls cartells bessons de JuntsxCat i els «comuns»: casualitat o plagi?\nEls encarregats de la candidatura del president Puigdemont ho atribueixen a la casualitat mentre Domènech apunta directament al plagi | PP i PSC comparteixen la paraula "solució" en els seus respectius lemes\nper Sergi Ambudio , 28 de novembre de 2017 a les 14:39 |\nPuigdemont i Junqueras amb Domènech i Alamany Foto: ACN\nLes eleccions del 21-D ja són a tocar. Aquest dimarts ha estat dia de presentacions. Junts per Catalunya -la llista del president de la Generalitat, Carles Puigdemont- i Catalunya en Comú han fet públics els cartells que lluiran façanes i fanals dels carrers d'arreu del país a partir del 4 de desembre, quan comenci oficialment la campanya electoral.\nTot i plantejar els comicis des d'un punt de vista radicalment diferenciat, hi ha alguns elements electorals de totes dues candidatures que comparteixen semblances gairebé quirúrgiques. Aquestes, però, no s'han d'anar a buscar a les propostes polítiques que intentaran impulsar des del Parlament a partir del 21 de desembre, recollides en els programes electorals, si no en la cartelleria. És gairebé idèntica. Ara, doncs, s'ha generat un debat que ha situat una pregunta binaria sobre la taula: pura casualitat o, per contra, plagi descarat?\nComparativa dels cartells de campanya de Junts per Catalunya i Catalunya en Comú Foto: NacióDigital\nÉs com jugar al mític passatemps de trobar les set diferències. Totes dues candidatures aposten per un degradat similar de colors. La llista que encapçala Xavier Domènech evoluciona del vermell al morat, mentre que Junts per Catalunya ho fa del groc a un mix ataronjat i vermellós.\nDe fet, alguns usuaris a les xarxes socials també s'han fet ressò de les precises coincidències dels colors corporatius entre la candidatura del cap de l'executiu català, exiliat a Brussel·les, i la d'ERC, amb Marta Rovira com a presidenciable. Estratègia? Manca d'imaginació?\nLa cartelleria bessona entre els "comuns" i JuntsxCat, però, va molt més enllà. La tipografia: en cursiva, ascendent i inclinada cap a la dreta i en majúscules. La diferència més clara de disseny és el gruix de les lletres. El lema amb el qual Domènech aspirarà a la presidència cobra més sentit que mai en aquest context. La frase resa que "tenim molt en comú"... tota una declaració d'intencions?\nAra bé, els elements compartits no es troben tan sols als cartells principals, també n'hi ha en els complementaris, tal com posa en relleu, a través de Twitter, el diputat de Podem Joan Giner. Els bustos dels candidats, mirades a l'horitzó combinades amb alguns somriures i pinzellades degradades amb la mateixa paleta de color que s'ha fet servir per tenyir el fons de la imatge.\nHi havia una vegada una coalició entre CDC i PdCAT anomenada @JuntsXCat, que copiava els cartells de @CatEnComu. 😳 Fi. pic.twitter.com/0nQjpUx1rU\n— Joan Giner (@giner_joan) 28 de novembre de 2017\nEl director creatiu de Junts per Catalunya, Ramon Maria Piqué, ha argumentat que s'ha triat una posada en escena cinematogràfica i una "tipografia dinàmica" amb un degradat amb els colors de la senyera, groc i vermell. Preguntats per les semblances, la directora de campanya, Elsa Artadi, ha assegurat que no han tingut "temps" ni de veure com són la resta de cartelleries.\nDomènech, per la seva banda, s'ha mostrat més contundent. Els periodistes li han formulat la mateixa qüestió i el cap de files s'ha expressat clar i meridià: "És la mostra més clara que quan no es tenen idees el que fan és agafar les d'un cartell que no és propi".\nL'unionisme, més unit que mai\nXavier García Albiol ha demanat per activa i per passiva a Miquel Iceta i Inés Arrimades que deixin de tirar-se els plats pel cap i deixin de competir per la cadira. El cap de files dels populars vol un pacte unionista per torpedinar el domini dels partits independentistes al Parlament.\nPotser per això -o potser no- el lema de campanya del PSC i el PP coincideix en la paraula sobre la qual pivota el missatge. Socialistes i populars apunten cap a la necessitat d'aportar "solucions" per corregir la dinàmica de les institucions catalanes dels darrers anys. "Solucions! Ara Iceta!" i "Espanya és la solució", subratllen els lemes. De nou, casualitat?\nEl PP mostrant el lema 'Espanya és la solució' per a les eleccions del 21-D. Foto: ACN\n21 de desembre: eleccions Parlament 2017, Política, Junts per Catalunya, procés català, Carles Puigdemont, 21-D, Catalunya en Comú, Eleccions Parlament 2017, Xavier Domènech, cartells\nPer Júlia Anna Coll el 16 de desembre de 2017 a les 19:11\nDesde el primer moment vaig veure que el cartell del Puig era còpia del de Cat en Comú. Aquesta gent té idees pròpies en tots els terrenys, també en el disseny de la comunicació gràfica.\nel fondo es més important que la forma\nPer Anònim el 28 de novembre de 2017 a les 18:26\nA mi personalment els slogans i tota la propaganda es innecesaria, jo sé a qui votaré i els colors, les images o les paraules maques no em faran canviar de idea: INDEPENDENCIA\nMAREJA LA PERDIU, ...EN COMÚ\nPer Anònim el 28 de novembre de 2017 a les 18:14\n...IGUAL S'HO HAN COPIAT ELLS!!!\nPer Anònim el 28 de novembre de 2017 a les 17:25\nEs que no tenim feina ningú que ens dediquem a perdre el temps amb aquestes memorables xorrades ?\nMirem més enllà dels títols i dels eslògans !\nPer Joan Jaume el 28 de novembre de 2017 a les 15:52\nL'important és el contingut i la capacitat de voler realitzar el programa. Uns quants amb persona pròpia paguen per ser fidels a llurs ideals republicans, d'altres fan discussions de saló i molt més negatius d'altres volen transformar Catalunya en un camp de presoners vigilats pel triumviat del 155.


CLUB ATLETIC FRANCOLI: septiembre 2011\nMatí fresc les temperatures han baixat uns graus, ideal per realitzar una bona cursa si no fos pel vent que bufa. Moltes ràfegues, gens constant ni de direcció ni intensitat..\nSom a Riudoms per defensar, ajudar i donar tot el suport possible al nostre company d’equip el Peio, que encapçala el Campionat Championchip de les comarques de Tarragona.\nLa cursa es realitza a les instal·lacions esportives de Riudoms. S’inicia i finalitza en una pista d’atletisme de terra ,superfície on els Francolins estem acostumats a entrenar.\nComentem el recorregut , que no és gens senzill: uns 2’5 kms per l’interior del poble i després, camí asfaltat ,sempre amunt entre avellaners, masies i basses fins al Km.5 ½. En aquest punt s’inicia la baixada, inicialment suau i entre el Km. 7 i 8 important. Entre el kilómetre 9 i 10 el perfil ja és planer, torna al poble i s’enfila l’entrada a meta on es notarà molt l’aire. O sigui sortir a ritme còmode i la baixada fotem-li gasto.\nBon escalfament i tot preparat per donar la sortida, pervi discurs de l´organització.\nInici de cursa força ràpid, el Plàstic marxa amb el grup capdavanter de la prova. Es queda a les últimes posicions, una mica per respecte al Pedrito i companyia i també perquè es va més còmode, una mica tapat de l’aire, a esperar que madurin corredors que hi ha en aquest grupet.\nEl Peio i jo ens situem en el segon grup a a uns pocs metres d’ells, però al arribar al kms. 2’5 on s’inici la pujada, el grup de davant el perdem definitivment de vista El Plàstic es manté en 6 posició i a punt de guanyar una posició, esperant el moment d’atacar. Una mica més endarrerits el Peio i jo.\nA l´ inici de la pujada el Peio prefereix aixecar una mica el peu i no seguir el meu ritme, però em té a vista, que això sempre és important. (nota de Peio: no vaig preferir aixecar el peu jejeje, em portaves amb la soga al coll)\nLa baixada és fa molt ràpida sobretot els ultims kilòmetres, lloc on el Plàstic realitza un canvi dur de ritme i marxa per intentar aconseguir la 4 posició.\nJo mantinc la distància a un grup de tres que tenia a pocs metres i que s’havia format al finalitzar la pujada. Dos eren del grup capdavanter i el tercer que ha vingut de darrera meu. El Peio a la baixada recupera les bones sensacions i realitza uns últims kilòmetres molt bons demostrant la seva gran rapidesa i guanya tres posicions.\nSi la cursa hagués tingut un parell de kilòmetres més el Plàstic guanya una posició i el Peio també, en detriment de la meva, jo anava bastant fus.\nAl final objectiu aconseguit, gran resultat de tots els Francolins. Els tres dins del Top-Ten d’aquesta dura cursa, amb pòdium i trofeu per al Presi; plasmant la gran pre-temporada que ha realitzat i podent-se treure alguna que altra espineta clavada.\n5 Pos. Plàstic 35:58\n9 Pos. Bou 37:25\n10 Pos. Peio 37:36\n¡¡¡¡¡¡¡¡¡¡Visca el Pa Visca el Vi Visca el Club Atlètic Francolí de tgn.!!!!!!!!!\nPublicado por C.A.Francoli en 2:10 No hay comentarios:\nPublicado por C.A.Francoli en 7:25 2 comentarios:


Aprox. 1,601,423 USD\nSuperfície habitable 8.072,93 sqft\nSuperfície total 8.072,93 sqft\nSuperfície de la parcel·la 16.791,7 sqft\nAquesta confortable i elegant casa unifamiliar està ubicada a la zona est de Bellaterra, que limita a la zona forestal, amb àmplies vistes a l'horitzó, gaudint de tranquil•litat i intimitat.\nMolt ben conservat, amb un disseny clàssic i amb acabats d'alta qualitat, tenint cura dels detalls. A destacar la seva amplitud i lluminositat.\nConsta de rebedor, ampli saló menjador amb llar de foc i vistes al jardí, una moderna cuina office i zona d’aigües. En sortir al jardí es disposa d'un encantador porxo cobert. A la mateixa planta baixa es distribueixen l'habitació suite amb el seu bany, quatre habitacions i dos banys. A la planta superior sota teulada, trobem una habitació amb el seu bany, saló amb terrassa, despatx i sala polivalent. A la planta inferior trobem un celler, un bany vestidor, una pista d'esquaix, sala polivalent i garatge de sis places. L'habitatge disposa de calefacció, alarma, muntacàrregues per a materials. El jardí disposa de zona de piscina i dues casetes de fusta.\nDisposa d'un terreny de 1.560 m2 gran part d'ell enjardinat.


"Em pot aconseguir una entrevista amb el president Mas?" (Cristian Segura)\n"Em pot aconseguir una entrevista amb el president Mas?"\n3 min. GIRONA 09/01/2013 00:00\n260x366 "Em pot aconseguir una entrevista amb el president Mas?" / PERE TORDERA "Em pot aconseguir una entrevista amb el president Mas?" / PERE TORDERA\nUna vintena de manifestants, un centenar de convidats i una legió de mossos d'esquadra van donar ahir la benvinguda a l'estació de Girona a la comitiva de l'AVE "Barcelona-Frontera amb França", segons anunciaven els rètols. Em sorprèn perquè Figueres és a 22 quilòmetres de la frontera. Potser és que s'ha de ser positiu i no deixar que 22 quilòmetres, 20 anys d'espera i un necessari canvi de tren si viatges a França ens prenguin la il·lusió de dir que estem connectats amb Europa.\nAmb el comboi inaugural arriben a Girona autoritats i un núvol de periodistes tan gran que només havia vist en visites del president dels Estats Units a la Xina. Un periodista de France 3 m'aborda nerviós: "Perdoni, sóc de la televisió francesa. Vostè em pot aconseguir una entrevista amb el president Mas?" Primer dono per fet que faig cara de persona influent però després m'adono que el periodista francès m'ha confós amb Joan Maria Piqué, cap de premsa de Mas, que és al meu costat. Mas té l'agenda plena i els francesos opten per sol·licitar a Carles Arbolí, cap de premsa de Santi Vila, una entrevista amb el conseller. Quan l'acte acaba, el periodista francès i el seu càmera segueixen Arbolí i jo faig veure que sóc del seu equip per poder entrar a l'AVE que torna a Barcelona. No tinc autorització per viatjar amb l'AVE i em quedo ben quiet en un vagó on hi ha directius de Renfe. N'hi ha un que conec de vista, de fer cua darrere d'ell per recollir l'acreditació a l'estació de Girona. Porta un vestit negre i de ratlles blanques estil Chicago anys 30, Wall Street anys 80 o Carles Vilarrubí any 2013. L'home és molt xerraire i sento que diu: " Tengo un amiguete de los ferrocarriles andaluces que se ha ido a Colombia a comparar precios ".\nL'espera a la cua d'acreditacions em serveix per copsar les dimensions de l'efemèride: desfilen funcionaris d'ajuntaments, de consells comarcals i de diputacions. Un home gros i de bigoti blanc em dóna una empenta per obrir-se pas en qualitat de vip . Avisa la policia que és el cap de protocol de la Diputació de Barcelona. Àngel Fernández i Martínez, segons llegeixo al directori de la Diputació. Ens el mirem amb un fotògraf alemany que ha volgut acreditar-se just mitja hora abans i que intenta desesperat aconseguir que el deixin entrar.\nL'estació de l'AVE té un aire de centre comercial a les tres de la matinada. Hi fa un fred que pela i per amenitzar l'espera punxen per megafonia una melodia que em recorda la banda sonora de La sireneta . Els parlaments evolucionen ràpid, potser pel fred o per la sensació que no hi ha gaire a celebrar. Em quedo amb la cita inevitable -un clàssic entre els polítics de Madrid- que fa Ana Pastor de Josep Pla i la que fa Rajoy de Jaume Vicens Vives: " Cataluña ha de seguir siendo polo y pilastra de España, como dijo el maestro gerundense ". El " polo y pilastra " em recorda el " galgos o podencos " que va dir el rei. Expressions d'una altra època, com les infraestructures que arriben tard.


Consells comarcals de Girona pretenen limitar la capacitat de les AMPA de gestionar els menjadors escolars\nDiversos consells comarcals de la demarcació de Girona neguen a les AMPA de les escoles públiques la possibiliat de gestionar els menjadors escolars a través de les empreses o entitats del sector que elles mateixes vulguin triar. La Llei d'Acompanyament dels Pressupostos va incloure una disposició addicional justament per garantir aquesta possibilitat, però consells comarcals com els de La Selva i l'Alt Empordà exigeixen a les AMPA que hi renunciïn si no gestionen el servei elles mateixes, de manera directa. Aquesta mesura nega a les famílies capacitat de decisió i de control sobre el servei de menjador escolar i contradiu la intenció del Govern, que pretén, justament, afavorir-la.\nTres de cada quatre crèdits ICO a pimes estan gravats entre un 2 i un 6%, segons una enquesta de PIMEC\nPIMEC, de la qual l’Acellec, en forma part fa públics els resultats de l’Enquesta empresarial sobre els crèdits ICO avalats. Condicions de finançament de la línia de crèdits covid-19 que radiografien les ajudes del Govern espanyol a les petites i mitjanes empreses.\nTorna la formació subvencionada\nSi t’inscrius als nostres cursos 100% subvencionats, comptaràs en tot moment amb l’acompanyament d’un tutor, tindràs accés a la nostra plataforma de formació i als materials que hem creat especialment perquè els puguis aprofitar al teu ritme, amb una dedicació aproximada d’unes set hores setmanals, i el suport tècnic dels responsables de la teleformació de l’escola.\nEl sector del lleure educatiu proposa al Govern un ajut universal perquè tots els infants i joves puguin gaudir d’un estiu 2020 excepcional\nEl sector, de qual l'Acellec en forma part, insta a la creació d’un fons extraordinari de 86 milions d’euros per reduir en un 60% de mitjana el cost de les activitats d’estiu de tots els infants i en un 50% les vacances en família en cases de colònies i albergs. A més, es proposa mantenir com a mínim les mateixes dotacions pressupostàries del 2019 per a beques per a colònies i casals per a infants en situació vulnerable. Finalment, es planteja crear un espai transversal d’interlocució amb les autoritats sanitàries per assegurar un entorn segur per infants, joves, famílies i professionals.\nEls serveis de joventut de l’Ajuntament de Barcelona es mantenen actius tot i el confinament\nLes empreses QSL Serveis Culturals i Itinere, Serveis Educatius, totes dues associades a l’Acellec, mantenen operatius els serveis d’informació, assessorament i orientació juvenil a la ciutat de Barcelona malgrat la situació d’emergència i l’actual confinament. El col•lectiu de joves de la capital catalana accedeix de manera telemàtica a una àmplia oferta de serveis en matèria d’assessorament i suport en una fita molt destacable tenint en compte el context actual.


La Carrera Professional – CAU-IAC\nUna bona possibilitat d’endreçar-ho tot si es fa bé, una gran manera d’embolicar-ho tot si es fa ràpid, i malament.\nQuan fa un any i mig l’Equip de Govern va anunciar la intenció de posar en marxa la Carrera Professional el primer pensament va ser: un intent més.\nTot i així vàrem entendre que, en una època on no es produeixen noves contractacions i les baixes no es cobreixen, la Carrera Professional podia ser una solució a molts problemes.\nPerquè pensem això? Doncs som de l’opinió que la Carrera Professional era una oportunitat per a reconèixer un fet molt habitual: el de aquelles persones treballadores que realitzen tasques per sobre del seu perfil. Això si, calia fer-ho bé i, per aquest motiu, vàrem decidir participar des del primer moment i deixar clar quina era la nostra posició davant la implantació d’un model de Carrera Professional.\nCal que qualsevol model de Carrera Professional acompleixi el següent:\nÉs evident, doncs, que per poder posar en marxa un model de Carrera Professional amb èxit cal fer molta feina:\nDefinir els perfils dels diferents llocs de feina. Ha de quedar clar quines son les tasques i funcions del lloc de feina per no deixar lloc a la subjectivitat en valorar que pot aportar com a valor afegit la persona que ocupa cada lloc de feina.\nDefinir itineraris formatius. Tota treballadora i treballador ha de saber quina formació pot fer per anar avançant dins la Carrera Professional. Això només es possible si tota la formació té definida de manera clara els objectius, els coneixements i les competències que permeten assolir.\nUna relació de llocs de treball (RLT) clara, definida i actualitzada. Amb un organigrama diàfan i real, que no sigui de plantilla teòrica si no la realitat de la institució.\nLa major part de la plantilla de la UAB porta molts anys treballant en aquesta institució i, com ja hem dit, fent moltes feines que no li corresponen. Tot aquest esforç no pot quedar en no res, cal adequar la seva “posició de sortida” a la realitat. Cal fer, doncs, un bon anàlisi de la trajectòria professional de les persones treballadores d’aquesta casa.\nS’estan plantejant terminis de sis anys per superar el diferents trams, uns terminis superiors al mandat de l’equip. Cal assegurar dotació pressupostaria suficient per poder posar en marxa la Carrera Professional amb independència de l’Equip de Govern del moment. Això comporta una aprovació i un compromís públic i per escrit del Consell de Govern, Consell Social i Generalitat.\nEls CAU considerem indispensables aquests punts i no donarem suport a la implantació del model de Carrera Professional fins que TOTS estiguin definits i aconseguits i, no enganyarem a ningú, pensem que alguns d’ells són molt difícils d’aconseguir.


Ajuntament de Canet de Mar - La consellera de Benestar i Família visita Canet\nLa consellera de Benestar i Família visita Canet\nPUBLICAT Dimecres, 21.04.2004\nL'Honorable Senyora Anna Simó, consellera de\n(ERC), va ser a Canet el passat 7 d'abril. Rebuda per l'alcalde i la resta de regidors de l'equip de govern, la consellera va trobar-se també amb responsables de l'entitat Terra i Cel.\nAquesta entitat social va presentar un avantprojecte de creació d'un espai on es pugui tenir cura dels nens i els joves amb discapacitats físiques o psíquiques. La Consellera els explicà que els tècnics de la Conselleria i de l'Ajuntament de Canet treballaran conjuntament per analitzar la viabilitat i la sostenibilitat del projecte.\nEn aquest sentit, la consellera va dir que el Departament està analitzant les necessitats territorials en els diferents àmbits de la conselleria per poder donar resposta planificadament a les demandes de la societat.\nTambé va anunciar que estaven ultimant una Carta de Drets Socials a què tots els ciutadans podran acollir-se amb la finalitat d'universalitzar drets i serveis socials.\nLa consellera va visitar la seu de Terra i Cel a Vil.la Flora. Al mateix lloc va atendre els mitjans de comunicació. La comitiva va marxar després cap a la residència geriàtrica Sant Roc, que recordem ha patit recentment un incendi que ha causat la mort a dos residents. Finalment, la consellera va visitar l'Hospital residència Guillem Mas.\nAnna Simó és llicenciada en Filologia Catalana. Va néixer a Els Alamús (Segrià) el 26 de juliol de 1968.\nLes principals competències de la Conselleria de Benestar i Família són:\nActuacions comunitàries i cíviques:\nEquipaments i habitatge social\nInformació publicada el dilluns 19 d'abril de 2004


El referèndum possible segons El Temps La República\nEl referèndum possible segons El Temps\nLa revista setmanal El Temps, en el seu últim número, el 1.216, fa un anàlisi molt interessat i detallat sobre les possibilitats legals i polítiques que té la proposta feta ara fa uns dies pel Lehendakari Juan José Ibarretxe en la qual insta al poble a ser consultat en referèndum el 25 d’octubre de l’any que ve. Amb entrevistes a personalitats destacades de nacions sense Estat europees i amb articles acurats, El Temps ens parla sobre les possibilitats reals del referèndum.\nLa revista setmanal valenciana El Temps, dedica gairebé tota la seva última edició a fer un profund anàlisi sobre les possibilitats reals que té la proposta del Lehendakari Juan José Ibarretxe de consultar al poble basc sobre la seva autodeterminació. Per fer-ho, El Temps conta amb importants entrevistes i col·laboracions. Per exemple entrevista a Alex Neil, vicepresident de la comissió d’Afers Exteriors del Parlament escocès, Srdjan Darmanovi, politòleg i catedràtic de la Universitat de Podgorica, Montenegro i Filip Dewinter, líder del flamenc Vlaams Belang. I encra hi ha més, en la revista hi col·labora Xavier Solano, analista polític de l’SNP al Parlament escocès i col.laborador del Cercle d’Estudis Sobiranistes, d’Alfons López Tena, vocal del CGPJ i impulsor del Cercle d’Estudis Sobiranistes i de Paul Ríos, coordinador general de Lokarri, xarxa ciutadana basca que recull signatures per una consulta popular a Euskadi i Navarra, suposen un panorama completíssim sobre les perspectives de futur de les nacions sense Estat.\nUn article clau\n‘Un referèndum per les escletxes legals‘ és un article d’Enric Rimbau que parla sobre les possibilitats reals legals que té el referèndum basc d’esdevenir-se. Per exemple explica que ‘la consulta que proposa Ibarretxe no s’ajusta a la legislació espanyola estrictament. Ara bé, el dret internacional sí que reconeix el dret d’autodeterminació, a la Carta de les Nacions Unides (1951), subscrita per l’estat espanyol’.\nExplica que passa actualment a Catalunya. Si amb el nou estatut es podria convocar un referèndum: ‘A Catalunya es podria convocar un referèndum, respectant escrupolosament la legislació espanyola vigent, per iniciar un procés sobiranista. I és que el nou Estatut de Catalunya obre la possibilitat que la Generalitat convoqui consultes populars, fins i tot, per tant, un referèndum. Els articles 122 i 29 permeten, per primera vegada, que la Generalitat convoqui referèndums’. Des de directe!cat us recomanen la lectura sencera de l’article.


El fiscal demana condemnar dues regidores de la CUP per lesionar un policia | Catalunya | EL PAÍS Catalunya\nEl fiscal demana condemnar dues regidores de la CUP per lesionar un policia\nMaría José Lecha i Maria Rovira neguen haver agredit l'urbà en una protesta\nBarcelona 31 OCT 2017 - 18:01\tCET\nLes regidores de la CUP a Barcelona María José Lecha i Maria Rovira, en una protesta a la Delegació del Govern espanyol. ALEJANDRO GARCÍA EFE\nCom passa amb els casaments, d'un judici sorgeix, de vegades, un altre judici. Dues regidores de la CUP a l'Ajuntament de Barcelona, María José Lecha i Maria Rovira, s'han assegut avui dimarts al banc dels acusats per la suposada agressió a un agent de la Guàrdia Urbana. L'incident es va produir fa gairebé un any, en els instants previs a un judici contra Josep Garganté, llavors regidor de la formació anticapitalista a Barcelona. El policia havia acudit a donar suport als seus companys. Lecha i Rovira, per fer costat a Garganté. Segons el relat de l'agent, les dues regidores li van donar, durant el frec a frec, "puntades i cops baixos". La Fiscalia demana que totes dues indemnitzin l'urbà per les lesions, de caràcter lleu, que va patir amb 245 euros, i que abonin una multa de 180 euros cadascuna.\nEl judici s'ha fet a la Ciutat de la Justícia, el mateix escenari en què Josep Garganté va quedar absolt l'1 de desembre del 2016. L'exregidor de la CUP estava acusat d'haver coaccionat un metge perquè modifiqués el seu informe sobre la lesió que havia patit un manter i no l'atribuís a una caiguda, com havia dit, sinó a una agressió de la Guàrdia Urbana. Al final, el metge va retirar la denúncia i l'exregidor va ser absolt.\nAquell judici va provocar dues concentracions de signe oposat davant dels jutjats de Barcelona que, finalment, es van trobar. D'una banda, els venedors ambulants i la CUP, que hi van anar "en solidaritat amb Garganté", tal com ha subratllat Rovira durant la vista d'avui. De l'altra, el sindicat CSIF, que hi va anar en suport del metge i dels seus companys policies. Entre aquests últims hi havia el secretari d'organització, Eugenio Zambrano, que també és policia.\nZambrano va denunciar les regidores de la CUP perquè, segons la seva versió, li van donar alguns cops que li van causar lesions lleus. El sindicat va anar a la protesta "pacíficament". Lecha i Rovira, en canvi, "van entrar en còlera" quan els van veure allà. "Es van abraonar sobre meu, arrossegant una massa hostil i agressiva". Després dels insults, ha relatat durant el judici, van començar els cops. Les regidores li van donar "puntades a les cames"; Rovira ho va fer "amb més virulència" i va incloure també "cops a les extremitats superiors".\nLes acusades han negat haver comès aquestes agressions i han ofert una versió diametralment oposada. Lecha ha explicat que estaven a punt d'oferir una breu roda de premsa sobre el judici a Garganté quan els membres del sindicat ho "van impedir" amb una "actitud agressiva". "Vam rebre insults i cops de gent encaputxada que se'ns va tirar a sobre, i no vam poder atendre la premsa", ha lamentat Rovira.\nZambrano ha insistit que totes dues coneixien la seva condició de policia, però elles ho han negat. Un altre detall del cas és que les dues parts han tornat a acudir a la Ciutat de la Justícia i han atès també els mitjans, breument, abans de la vista. Aquesta vegada, però, no s'han produït incidents i l'exdiputat de la CUP David Fernàndez (també present perquè havia de declarar com a testimoni) no ha intervingut, com sí que va fer l'altra vegada, amb els Mossos d'Esquadra.


Un col·laborador de Catalunya Ràdio se'n riu dels morts de Madrid - Notícies Comunicació - Notícies Comunicació - e-notícies\nComunicació · 24 de Març de 2020. 16:33h.\nDesprés que hagin d'utilitzar el Palau de Gel com a dipòsit de cadàvers\nEl col·laborador de Catalunya Ràdio, Bru Esteve, s'ha rigut dels morts a Madrid a causa del coronavirus a través del seu compte de Twitter. "De Madrid al hielo" ha escrit quan ha compartit una notícia sobre que la capital de l'Estat espanyol farà servir el Palau de Gel com dipòsit de cadàvers.\nEl guionista i col·laborador a Adolescentsicat, programa d'iCat i Catalunya Ràdio, ha esborrat després el tuit i ha al·legat que "era una broma", "una crítica sarcàstica i indignada a la gestió de la crisi per part del Govern espanyol". "Tinc germanes vivint a Madrid", ha afegit.\nEsteve s'ha excusat amb "la gent de bona fe que s'ha sentit ferida" i també ha respost a "interpretacions interessades". El guionista considera "inacceptable que en lloc d'ordenar el confinament i aïllament total de les zones de més risc, com han fet tots els països amb una situació semblant i el Govern a Igualada, es dediquin a fer campanyes publicitàries de nacionalisme espanyol per lluitar contra un virus".\n"És inacceptable -diu- que, no només no es confini Madrid sinó que es prohibeixi que els catalans puguem confinar-nos per tal de reduir la mobilitat i protegir-nos, que és el que fan tots els països sota criteri científic: estem parlant de la nostra salut!"\nFinalment, exposa que "el Govern espanyol no deixa que els catalans puguem prendre mesures com Dinamarca o Portugal i exposa també a la seva pròpia gent treballadora, com hem vist amb les imatges del metro de Madrid absolutament ple de gent". "Precisament per això, PP i VOX han aplaudit Sánchez", conclou.


Falciot pàl·lid 2018\nMerla de pit blanc 2018\nÀguila calçada 2018\nPinsà mec 18-19\nnombre : 187\nLa primavera de 2015 vam començar el treball de camp del Nou Atles dels ocells nidificants, que s'ha allargat fins el 2018. Per fer 4 anys complerts de prospeccions encara tenim l'hivern de 2018-2019 per trobar les espècies que nidifiquen durant l'hivern.\nCompletem la distribució del duc i el gamarús\nAlguns rapinyaires nocturns, com el duc i el gamarús, defensen els seus territoris sobretot durant la tardor i l'hivern, i ara és el millor moment per detectar-ne els territoris. També són algunes de les espècies per les quals encara cal un esforç adicional per trobar-les a quadrats on no s'han detectat.\nEl cant del duc durant l'hivern és un bon indicador de la presència de mascles territorials. No obstant, molts mascles canten molt poc o gens i poden passar desapercebuts. Per això és recomanable buscar també els rastres: és fàcil observar grans taques d'excrements blancs a petits cingles o barrancs, que ens indiquen la seva presència recent. També és útil repassar els grans arbres o roques prominents de les carenes al fer-se fosc, on es paren abans de sortir a caçar. És important no acostar-se massa als nius o punts de cant i es desaconsella l'ús de reclam.\nEl gamarús canta molt entre novembre i febrer i és present a tot tipus de masses forestals des del nivell del mar fins a més de 2000 m d'altitud, i també en mosaics agroforestals i jardins. Per detectar-lo és recomanable visitar els hàbitats adequats al fer-se fosc o fins a mitja nit i escoltar durant uns 20-30 minuts. Amb 20 minuts pots ajudar a completar el mapa de Catalunya.\nAnota les teves observacions a www.ornitho.cat i s'inclouran directament al Nou Atles. No dubtis a anotar també qualsevol altre rapinyaire nocturn que detectis!\nFotografia: Thomas Kuppel\nAquesta tardor, la putut, ocell ornitho.cat de la setmana, s'està observant força més del que és habitual. De fet, les llistes completes ens indiquen que aquesta és la tendència dels darrers anys. Fixeu-vos com cada cop és més freqüent veure-la durant la tardor i l'hivern.


La memòria: una immensa tarima on ballen els records\nCursos Cursos anteriors Cursos d'estiu 2012 La memòria: una immensa tarima on ballen els records\nLa memòria: una immensa tarima on ballen els records3,4 de juliol 2012\nQuè seríem sense memòria ni records?. Ens costa d’imaginar-ho perquè no només no sabríem respondre a preguntes com ara “quina és la capital de Romania” o “on he deixat el mòbil”, sinó que tampoc no sabríem explicar “què vaig fer ahir” o “qui és aquest que em mira al mirall”.\nAquest curs planteja una anàlisi multidisciplinària de la memòria, amb aportacions d’experts en els camps de la biologia (neurociència de la memòria), psicologia (identitat individual), medicina (trastorns de la memòria), història (identitat col·lectiva), i tecnologia (memòria artificial), que componen una reflexió profunda però assequible sobre la importància i el futur de la memòria.\nLa memòria a través de la història\nMemòria autobiogràfica i construcció de la identitat individual\nMemòria artificial: de bits a terabytes i l'extensió de capacitats cognitives Marsal Gavaldà\nTaula rodona amb tots els ponents: “El futur de la memòria”\nCodi: 1202 Data: 3, 4 juliol 2012 Lloc de realització: Sala Mirador\nBarcelona Direcció: Marsal Gavaldà\nDoctor en Tecnologies del Llenguatge i de la Informació per la Carnegie Mellon University, Pittsburgh, EUA.\nVicepresident de Recerca de Verint Systems, Atlanta, EUA Coordinació: Patrocini: Col·laboració: Més informació: Secretaria d'Alumnes\ninfo@cuimpb.cat Ponents: Martin Conway, professor de Psicologia Cognitiva de la Universitat de Leeds, Regne Unit, i autor de Recovered Memories and False Memories i Remembering and Imagining: The Role of the Self.\nJosep Fontana, historiador, professor emèrit de la Universitat Pompeu Fabra i autor de La construcció de la identitat i L'ofici d'historiador. Marsal Gavaldà, doctor en Tecnologies de la Llengua i de la Informació per la Universitat Carnegie Mellon, Pittsburgh, EUA, i vicepresident de recerca de Verint Systems, Atlanta, EUA.\nAlbert Lladó, neuròleg de l’Hospital Clínic de Barcelona especialitzat en Alzheimer i altres transtorns cognitius.\nAlison Winter, professora d'Història de la Universitat de Chicago, EUA, i autora de Memory: Fragments of a Modern History.


El consistori reforça els controls en zones estratègiques i limita els accessos als poblats marítims\nAlós Valls: “La població comptarà amb un desplegament especial de Policia Local, Guardia Civil i Policia Militar”\nL'Ajuntament de Moncofa intensifica la vigilància durant estos dies per a bloquejar l'entrada de persones vingudes de fora del poble a segones residències durant la Setmana Santa. Així, a més de reforçar els controls d'accés en zones estratègiques del municipi i el districte marítim amb un augment de quatre agents més de la Policia Local, que en col·laboració amb la Guàrdia Civil i Policia Militar està utilitzant en els dispositius de control blocs de formigó per a reforçar eixa barrera d'entrada.\nL'alcalde de Moncofa, Wences Alós Valls, ha explicat que “no permetrem que la irresponsabilitat d'alguns que pretenen vindre a Moncofa durant estos dies pose en risc la salut de tots. Seguim compromesos a posar tots els nostres recursos per a frenar el contagi d'esta pandèmia que s'està emportant moltes vides. És la nostra prioritat absoluta, i també ho és en este cas impedint que persones que vinguen de fora accedisquen a les segones residències en el municipi”.\nÉs per això que l'alcalde ha incidit que “posarem tots els mitjans necessaris perquè si hi ha algú que vol saltar-se les normes no puga fer-ho”.\nCal recordar que l'Ajuntament compta amb 21 agents de la Policia Local després d'ampliar amb quatre agents més des de la setmana passada en previsió de poder reforçar el control i la vigilància durant estes dates de Setmana Santa en les quals tradicionalment hi ha un gran desplaçament de visitants al municipi.


Carrizosa (Cs) acusa el Govern d'arruïnar la Ceranya i el Ripollès amb el tancament perimetral - El Gerió Digital\nEl líder de Cs al Parlament també acusa el Govern de fer un "forrellat encobert"\nDimecres, 23 de desembre de 2020 13:30h\nCarlos Carrizosa a Barcelona en una imatge d'arxiu © ACN\nEl líder de Ciutadans (Cs) al Parlament, Carlos Carrizosa, assegura que el confinament perimetral de la Cerdanya i el Ripollès a dos dies de les festes de Nadal "arruïna" aquestes dues comarques. En una roda de premsa a Palamós, Carrizosa ha afirmat que aquesta és una decisió polèmica més que se suma a les que Catalunya acumula.\nEntre elles, les restriccions amb franges d'obertura a l'hostaleria, que qualifica de "forrellat encobert". "Molts restauradors i comerciants comptaven amb la temporada perquè fa quatre dies van anunciar les últimes mesures i ara les previsions que havien fet se n'han anat en orris", ha assegurat.\nCarrizosa també ha dit que temen que "aquesta imprevisió i falta de negociació" a la qual el Govern els té "acostumats" pugui provocar una allau de reclamacions. "Molts poden decidir acudir als tribunals i obtenir indemnitzacions milionàries, que acabarem pagant tots per la negligència del Govern", ha afegit.


Presentació de la 'llei 25 d'emergència social' a la seu de Podem Alcoi\n• Pla de rescat ciutadà per a aplicar amb caràcter d'urgència • Antonio Estany, diputat Autonòmic de Podem, va realitzar una explicació del context polític actual • 'Llei 25 d'emergència social'\nTags: Alcoi, Drets Humans, Podem Alcoi, Presentació\nA aa nova seu de Podem Alcoi, al carrer Pintor Cabrera, es va celebrar el divendres 26 la presentació pública de la ‘llei 25 d’emergència social’, un pla de rescat ciutadà per a aplicar amb caràcter d’urgència amb l’objectiu de garantir el dret a l’habitatge, a la salut i acabar amb la pobresa energètica.\nVa presentar l’acte el Secretari General de la formació local, Alfredo Albero, va llegir l’article 25 dels Drets Humans que dóna nom a aquesta llei. Seguidament, la Consellera Ciutadana excandidata al Senat, Vicenta Jiménez, va exposar el context de recessió dels drets socials i d’augment de la desigualtat i pobresa en el qual està situat el nostre país i va explicar les mesures d’urgència que conté aquesta proposta de llei.\nA continuació, el Diputat Autonòmic de Podem, Antonio Estany, va realitzar una explicació del context polític actual: d’una banda es presenta la possibilitat que es forme un govern continuista de les polítiques del PP; i d’altra banda Podem contínua mostrant-se obert a un pacte de govern progressista que realment aposte per la gent.\nDesprés del primer mes de treball parlamentari al Congrés, els diputats i diputades de Podem estan visitant el país per explicar la primera gran iniciativa legislativa presentada per atendre les necessitats més urgents del nostre país.\nFinalment es va realitzar un debat obert en el qual tot present va poder plantejar els seus dubtes al diputat i realitzar les seues reflexions.


Catedral Metropolitana i Primada de Santa Tecla - TARRAGONA (CATALUNYA)\nAltitud: 51 metres.\nEsglésia aixecada entre els segles XII i XIV (1171-1331) de transició del romànic al gòtic. Té planta basilical formada per tres naus capçades per sengles absis, semicirculars el del centre i el lateral de la dreta; l'altre a l'esquerra és poligonal; s'hi ubica la Capella dels Sastres. Té un ampli transsepte amb cúpula sobre trompes al creuer dins d'un cimbori octagonal gòtic amb un ampli finestral a cada cara; en sobresurt un cupulí vuitavat amb obertures rectangulars, una a cada costat, cobert per una cúpula piramidal de perfil sinuós de teules rogenques amb els careners verdosos. El mateix cimbori té la teulada com el cupulí.\nLes naus de set trams estan cobertes per voltes ogivals simples sobre arcs torals apuntats; les separen robustos pilars cruciformes romànics amb columnes adossades, dues per costat i una altra de més fina a cada angle; aquests pilars sostenen arcs formers apuntats; al dessota d'un d'ells hi ha ubicat l'orgue. Àmplies capelles laterals a banda i banda estan situades entre els contraforts.\nLa façana principal és gòtica amb una portalada oberta amb un portal rectangular dividit en dos por un mainell on hi figura la imatge de Maria amb el Nen als braços sobre una peanya goticitzant obra del mestre Bartomeu (segle XIII); aquest portal està recobert per quatre arquivoltes motllurades en arc ogival en degradació que deixen un timpà calat i amb la base ocupada per relleus figurats; les arquivoltes descansen en dosserets que cobreixen sengles figures d'apòstols situats sobre un sòcol decorat amb arcs cecs gòtics; està flanquejat per dos robustos contraforts acabats en pinacles crestats i que inclouen imatges santes formant un fris figuratiu amb les ja esmentades sota les arquivoltes; la portalada esta coronada per una fina cornisa angular que mostra com està avançada respecte del frontis; a mitja alçada hi apareix una gran rosassa calada, motllurada i atrompetada i, a la part superior, inacabada, una fina cornisa horitzontal que és el reflex de la teulada de dos vessants; està coronada per dues finestres biforades com ulls d'espadanya.\nUna portalada secundària romànica, a la dreta de la principal, té un portal rectangular amb tres arquivoltes de punt rodó que descansen en unes fines columnes, una per banda, alternades amb antes; deixen el timpà nu; al seu damunt s'hi pot veure, encastat al mur, el frontal d'un sarcòfag paleocristià figurat i, més amunt encara, una altra rosassa atrompetada i motllurada.\nLa catedral està dotada d'un gran claustre d'estil cistercenc amb una rica sèrie de relleus figuratius romànics. Tot el conjunt catedralici mostra paraments de carreus ben escairats de pedra clara.\nDimensions: la nau central des de l'entrada fins al fons de l'absis fa 92'19 x 14'38 x 26'54 metres respectivament de llargada, amplada i alçada; l'amplada de les tres naus fa 31 metres que inclou, també, naturalment, els gruixos dels pilars de separació; l'amplada total des del fons de les capelles laterals arriba als 53 metres; el transsepte en fa 53'35 x 14'63 x 26'54 i la cúpula, sempre per l'interior, arriba als 37'22 d'alçada. El claustre en mesura 47'52 x 46'40 de llargada i amplada.\nGuarda el retaule de Santa Maria d'estil gòtic del segle XIV en pedra policromada de l'escultor Aloi de Montbrai a la capella dels Sastres; a l'altar major el retaule gòtic d'alabastre policromat de Santa Tecla és de Pere Joan; un frontal romànic de marbre del segle XIII amb baixos relleus sobre santa Tecla; el sepulcre gòtic de Joan d'Aragó; a la capella de Sant Miquel un retaule gòtic pintat per Bernat Martorell; a la de la Mare de Déu de Montserrat un retaule del pintor gòtic Lluís Borrassà; a la de Sant Tomàs un retaule gòtic del pintor Mateu Hortoneda; a la del Sagrament el retaule renaixentista (segle XVI) de Pere Blai i Jaume Antigó; a la de la Concepció un retaule barroc de Fra Josep de la Concepció (segle XVII); a la de Santa Tecla un retaule neoclàssic de Josep Prats (segle XVIII).\nArquitecte: consta la presència de Fra Bernat ( ? - 1256), o mestre Bernat, de Tolosa de Llenguadoc pel que fa a la construcció de les naus laterals i del claustre.\nCampanar amb part romànic i en part gòtic dels segles XII a XIV (1334) amb dos cossos de planta quadrada (9'77 x 9'77 m) i amb un de tercer octagonal amb finestres gòtiques biforades i d'arcs calats obertes a set cares; al seu damunt un templet modern, anomenat “la capona” pel fet que guarda una campana de tres tones del mateix nom al·lusiu al so dels antics escolans capats, format per quatre robustos pilars octagonals i cobert per una teulada de quatre vessants; al seu damunt una petita campana està dedicada a senyalar els quarts; la capona ho fa per les hores. El terrat queda coronat amb pinacles crestats als angles. Els seus murs són de carreus grans i ben escairats de pedra de color groc daurat; els carreus són encoixinats en part del segon cos; quatre robustos contraforts acabats en pinacles crestats reforcen els angles de la zona vuitavada fins a la base de les finestres. Per l'interior, el campanar acull als baixos la capella de Sant Oleguer; més amunt hi ha tres estances, la primera avui buida, la segona per la maquinària del rellotge i la tercera la constitueix la cel·la.\nPer una torre propera de planta quadrada a la banda de llevant hi puja l'escala àmplia de pedra picada i de cargol fins al nivell de la teulada del temple; se surt a l'exterior i per un terradet, es passa a una altra torre de dimensions més reduïdes adossada al campanar; hi puja una escala igualment de cargol de pedra picada i més estreta que l'anterior; porta a la cel·la on, amb una sòlida estructura de fusta, es troben penjades les campanes litúrgiques; en aquest punt cal pujar per una escala metàl·lica mòbil i doble, model dit de vaixell, fins a una altra escala similar a les anteriors i que arriba fins al terrat.\nSituació: adossat a l'angle que formen l'ala nord del transsepte i l'absis encarat a llevant.\nAlçada: 54'25 metres. En papers d'informació turística es diu que fa 70 metres d'alçada; penso que és un greu error.\nHi ha dos tipus de tocs actuals: els tocs automàtics, produïts exclusivament mitjançat electromalls externs, segons una programació establerta en l'ordinador central de control de la Catedral, i els tocs manuals.\nDies feiners i diumenges, així com els dissabtes a les 12:00 hores: repic mecànic de campanes. Els tocs manuals segons el calendari anual de tocs manuals.\nDegut a la disposició de les campanes, sols poden brandar les tres majors, ubicades baix, encara que sols es poden dur a seure, parant-les cap amunt, les dues més grans i antigues. Les altres set campanes petites ubicades dalt sols poden repicar, mentre que la dels senyals, posada junt a aquestes, no té cap mecanisme per al seu toc, ni manual ni automàtic.\nPer altra banda, alguns senyals quotidians són produïts, de manera manual i amb una llarga corda, per la campana Vedada, brandada des del peu del cimbori.\nCampana d'avís als campaners (1895)\nMaria Bàrbara (13) (1772)\nVedada (12) (1728)\nCampana de senyals (1) (1250ca)\nPrima (3) (1859)\nPrima (2) (1753)\nSorda (6) (1905)\nSorda (4) (1867)\nClasse Major o Clàsica (5) (1315ca)\nClàssica (7) (1867)\nMiserere (8) (1892)\nTecla (9) (1777)\nFructuosa (11) (1313)\nMaria Assumpta (10) (1314)\nTecla I (1867)\nLa campana dels Quarts (A) (1509)\nLa Capona, d´hores (B) (1509)\nRellotge mecànic (1) (1750ca)\nRellotge mecànic (2) (1882)\nOrdinador (1) (2000ca)\nTARRAGONA: Campanes, campaners i tocs\nCATALUNYA: Campanes, campaners i tocs (Municipis)


El nostre projecte – AfricaHugs\nCarta oberta d’AfricaHugs\nL’obsessió per mostrar-te altra cara d’Àfrica ¿T’apuntes?\nEstimada família, companyes i amants d’Àfrica.\nEl meu nom és Vicent Domingo Sanchis. Després de treballar mes de 12 anys al sector educatiu, estic duent a terme AFRICAHUGS, un projecte educatiu amb l’objectiu de mostrar al món Altra Àfrica, que, malgrat tot, està creixent, es positiva, alegre i traballadora.\nEm centre a l’Àfrica Subsahariana. Viure i compartir amb famílies locals, amb la finalitat de rescatar històries humanes d’èxit, de superació, amb idees i projectes de desenvolupament local. Perquè, sincerament pense que elles i ells, els i les africanes seràn els protagonistes dels seu canvi estructural i no Occident.\nLa visita a centres educatius és altre aspecte important d’AFRICAHUGS, per integrar-me en la seua comunitat, en el seu entorn. A través d’AFRICAHUGS, propose al món THE HUGGING SESSIONS. Un abraç massiu que ja ha reunit a milers d’alumnes. Un abraç per demanar justícia social, respecte, més equitat i igualtat d’oportunitats en aquest món global..\nRespecte per Àfrica. Aprofitament immoral dels seus recursos naturals. Acords comercials més justos.\nImatge positiva d’Àfrica. Àfrica és alegre, farcida d’històries d’èxit, d’una hospitalitat infinita.\nCanvi Estructural d’Àfrica. El negoci més suculent en Àfrica, la caritat? Ja està bé!!!\nCiutadania Global. Integrem realment Àfrica. Construïm ponts, establim lligams.\nAFRICAHUGS no es perpetuarà en el temps. Té principi i final. No pretenem viure d’Àfrica. Sols mostrar-vos clarament que Àfrica està carregada d’africanes i africans excepcionals capaces d’organitzar i gestionar el seu futur.\nLa teua APORTACIÓ servira per a:\nVisibilitzar les diferents activitats d’empoderament, cançons, poesies, expressions orals plenes de força i revolució per al canvi, per a manifestar el malestar i demanar equitat, igualtat d’oportunitats.\nAportem uns 350 € a cada escola visitada, amb adquisició de material escolar o altres projectes que realitzen.\nCobrir despeses de visat i altres menors imprevistes.\nLa resta de despeses: menjar, transport, allotjament, assegurança mèdica, viatges avió…van del meu compte. No obstant, s’accepten voluntaris d’edició i muntatge vídeo, patrocinis.\nAgraïsc infinitament el vostre recolzament.\n“A la memòria de Xelo Mira, fervent defensora de l’escola pública i la seua innegable equitat. La teua força interior em motiva a dur endavant AFRICAHUGS.”\n“En el curs de la història, hi ha vegades on l’Humanitat deu caminar cap un altre nivell de consciència. Ascendir a una mes alta qualitat moral. Un temps on caldrà deixar enrere les pors per a donar-nos esperança uns a altres. Eixe temps és ARA“\nCopyright © 2018 AfricaHugs. All Rights Reserved.


Messi: “Serà un grup difícil” - FC Barcelona\nHomeFutbolPrimer EquipNotíciesMessi: “Serà un grup difícil”\nMessi: “Serà un grup difícil”\nEl crac argentí, present al sorteig de la Lliga de Campions a Mònaco, ha valorat els rivals del Barça a la fase de grups Messi, un dels tres finalistes a millor jugador de la UEFA a Europa, ha vist com el premi se l'ha endut el jugador del Bayern de Munic Franck Ribéry\nLeo Messi signa autògrafs a l'entrada al Fòrum Grimaldi / FOTO: MIGUEL RUIZ - FCB\nLeo Messi ha estat un dels representants del FC Barcelona a la gala del sorteig de la Lliga de Campions, que s’ha celebrat aquest dijous a la tarda a Mònaco. Com a finalista a millor jugador de la UEFA a Europa, el crac argentí ha volgut estar present al Fòrum Grilmaldi. A dalt de l’escenari Messi ha vist com Franck Ribéry s’enduia el premi a millor futbolista europeu de la temporada passada gràcies als 36 vots dels periodistes, per davant dels 13 per a ell i els tres per a Cristiano Ronaldo.\nAprofitant que minuts abans s’havien conegut els emparellaments de la fase de grups de la Lliga de Campions 2013/14, Messi ha fet una primera valoració del grup H, en què el Barça ha quedat enquadrat al costat del Milan, l’Ajax i el Celtic de Glasgow. “Han sortit grups molt igualats. Es veuran partits molt bonics. En el nostre cas ja hem jugat partits contra el Milan i el Celtic, i serà la primera vegada que juguem davant l’Ajax. Crec que serà un grup difícil, com sempre”.\nUn any més Leo Messi i els seus companys es preparen per afrontar una temporada plena de reptes. “El Barça està obligat a guanyar pel que significa aquest Club. Ens estem preparant, tot i que cada cop és més difícil perquè la resta d’equips es fan més forts”.\nSorteig de Champions: Sabies que...


7 Days Inn Nanning Minzu Avenue Branch Nanning Xina - Ofertes d'hotels amb els MILLORS DESCOMPTES EN LÍNIA\nNo. 64, Minzu Avenue, Qingxiu District, Qingxiu, Nanning, Xina, 530012 - Veure al mapa\nTé alguna pregunta per a 7 Days Inn Nanning Minzu Avenue Branch?\nBarri Qingxiu Qingxiu Xixiangtang Qingxiu Xingning Qingxiu\nMés informació sobre 7 Days Inn Nanning Minzu Avenue Branch\nTant si es tracta d'un viatge de plaer com si és de negocis, 7 Days Inn Nanning Minzu Avenue Branch és una elecció d'allotjament magnífica quan visiten Nanning. El centre de la ciutat és només a 4.6 km i l'aeroport és només a 40 minuts. Amb la seva bona localització, l'hotel ofereix fàcil accès a les destinacions obligades de la ciutat.\n7 Days Inn Nanning Minzu Avenue Branch ofereix un servei impecable i compleix amb totes les exigències dels més experimentats viatgers. Mentres estan allotjats en aquestes meravelloses instal.lacions, els clients poden gaudir de Wi-Fi gratuït en totes les habitacions, express check-in/check-out, magatzem d'equipatge, Zones públiques amb Wi-Fi, aparcament de cotxes.\nL'hotel compta amb 115 precioses habitacions, i totes inclouen televisió de pantalla plana, accés a internet (sense fils), connexió sense fils a internet (cortesia), habitacions per a no fumadors, aire condicionat. A més, l'oci que l'hotel ofereix assegurarà que tengui molt a fer durant el dia. Si buscau un allotjament còmode i adequat a Nanning, faci de 7 Days Inn Nanning Minzu Avenue Branch la vostra llar.


Da Caterina Vittorio Veneto Itàlia - Ofertes d'hotels amb els MILLORS DESCOMPTES EN LÍNIA\nVittorio Veneto Pensions\nHabitació 2 llits amb bany privat - Esports i oci\nvia Parravicini 14, Vittorio Veneto, Vittorio Veneto, Itàlia, 31029 - Excel·lent ubicació - Veure al mapa\nMés informació sobre Da Caterina\nPer als viatgers què vulguin captar les imatges i els sons de Vittorio Veneto, Da Caterina és l'el·lecció perfecta. Des d'aquí, els viatgers poden gaudir d'un fàcil accés a tot el que aquesta viva ciutat ofereix. Amb la seva bona localització, l'hotel ofereix fàcil accès a les destinacions obligades de la ciutat.\nDa Caterina també ofereix moltes instal.lacions per enriquir la seva estada a Vittorio Veneto. Per anomenar algunes de les comoditats de l'hotel, hi ha instal.lacions per a minusvàl.lids, magatzem d'equipatge, habitació familiar, servei de llançadora.\nTotes les instal.lacions per als clients, ofereixen comoditats destinades a assegurar tot el comfort possible. L'hotel ofereix meravelloses instal.lacions d'oci com camp de golf (a 3 km), jardí que faran de la vostra estada una experiència inoblidable. Da Caterina és un lloc ideal d'estada pels viatgers que busquin encant, comfort i facilitat a Vittorio Veneto.


El grup mallorquí Zulu Zulu actua a París al MAMA Festival & Convention, gràcies al suport de la Conselleria de Cultura\nLa Conselleria de Cultura, Participació i Esports, a través de l’IEB dona suport a la música de les Illes Balears impulsant el grup mallorquí Zulu Zulu a participar al MAMA Festival & Convention a París. El grup hi ha fet un showcase aquest dimecres 17 d’octubre.\nEl festival va seleccionar el grup Zulu Zulu i els va donar la oportunitat d’oferir un showcase el dimecres 17 d’octubre al club Machine du Moulin Rouge, que afegeix una nova oferta contemporània al famós cabaret de Pigalle. Juntament amb el conjunt mallorquí, el festival va seleccionar l’artista catalana electrònica Museless, coneguda entre el públic de les Illes ja que va actuar a la passada edició de Fira B!\nZulu Zulu és una banda mallorquina que conjuga ritmes africans amb melodies pop. Està formada per tres músics: Fi-Lyon, M. Zebra i Girafa#, que conjuguen a la perfecció per crear pop-rock progressiu. La seva posada en escena no deixa indiferent a ningú ja que van vestits amb retalls africans i amb màscares Voodoo. “Defensa Zebra” és el seu àlbum debut, que van llançar al 2017.\nMAMA Festival & Convention és la major trobada francesa de la indústria musical i s’ha celebrat a París al barri de Pigalle/Montmartre el passat 17, 18 i 19 d’octubre. Aquest festival ofereix la oportunitat a més de 100 artistes per presentar el seu projecte davant professionals de la música, mitjans de comunicació i als assistents del festival parisenc. El gènere que programa aquest festival és essencialment pop-rock.


Nanoteatre, teatre de mínims en llocs inesperats\nSer Agrest és una de les obres que es podran veure aquest cap de setmana\nDivendres i dissabte arriba a diversos espais inèdits de La Geltrú la proposta Nanoteatre, que enceta la programació cultural estable de la temporada octubre-gener\nAquest divendres 25 i dissabte 26 de setembre arriba el Nanoteatre, teatre de mínims en llocs inesperats. Les hores de representació seran les 20.30 h, les 21 h i les 21.30 h. El punt de trobada és el castell de La Geltrú.\nAquesta proposta neix amb l'objectiu de posar en pràctica cadascuna de les fases de la producció escènica amb creadors i intèrprets locals, des de la fase de la dramatúrgia, l'entrenament actoral, els assajos i fins la fase final de la representació. Les càpsules seran interpretades per actors professionals, estudiants d'arts escèniques i amateurs que hauran treballat conjuntament durant mig any per oferir-nos petites peces dramàtiques. Així doncs, la missió final d'aquesta proposta no és només l'exhibició final de les peces, sinó també l'exercici de direcció, d'assajos i la pràctica actoral previs entre diferents col•lectius de l'escena vilanovina.\nAquesta proposta de teatre de mínims s'emmarca en el programa de suport a la creació escènica, i ha de servir per redescobrir tot el potencial teatral fet a casa nostra. És per això que el Teatre Principal ha encarregat la dramatúrgia i la direcció de les càpsules als creadors vilanovins Pau Escribano, Susanna García-Prieto i Josep M. Teixell, que duran a terme les seves produccions amb actors i actrius professionals i amateurs de la ciutat.\nPodeu comprar les entrades a la web del Teatre Principal


Stands – twemgi.com\nFires, congressos i esdeveniments\nValor diferencial amb iniciatives innovadores recolzades amb les últimes tecnologies\nTwemgi persegueix generar valor diferencial als seus clients amb iniciatives innovadores, recolzades amb les últimes tecnologies, oferint una nova forma de fer fires, congressos i esdeveniments.\nDonem especial importància a la creativitat, concepte i solucions pràctiques. Hem de ser innovadors per sorprendre i posicionar, amb un fort component comunicatiu per sobre de l’espectacularitat. Dissenyar experiències enfocades a resultats empresarials, aplicant criteris respectuosos amb el medi ambient i reutilització de materials, prioritzant al moment de dissenyar els més sostenibles: recuperats, reutilitzables i reciclables. Materials lleugers i tecnològicament avançats. Jugar amb l’espai i la llum. Aconseguir la il·lusió d’il·lusionar.\nAll 8 /Stands 8\nCatral Garden-Jornée des Collections 2017 (Marsella)\nFaustino Rivero-Alimentaria 2012 (Barcelona)\nHard Rock Café-Fitur (2015)\nInnova Food-Foodtech 2018 (Barcelona)\nITC Packaging Group 2018 (Barcelona)\nMarqués del Atrio 2018 (Barcelona)\nPecomark-Climatización 2017 (Madrid)\nSorigué-Construmat 2017 (Madrid)


Detectat un brot en una residència de València amb un mort i 41 casos positius | Valencia Extra\nSegons han indicat a Europa Press fonts de l’empresa Gesmed, gestora del centre, el focus de coronavirus s’ha detectat després d’un garbellat realitzat el passat 1 de desembre entre residents i empleats. Els resultats de les PCR practicades van llançar un dia després diversos casos positius entre residents i plantilla.\nLa residència disposa d’un total de 78 places, de les quals 65 estan ocupades. Així mateix, compta amb una plantilla d’un total de 56 treballadors.\nLa Conselleria de Sanitat i la gestió de la residència han activat els protocols corresponents i s’ha creat una comissió de seguiment sanitari. A més, s’han ampliat la zona reservada per a pacients positius de covid-19 i els usuaris amb els quals han tingut contacte.


El ser diferent, no vol dir no ser especial.\nNo crec que aquesta sigui ni la millor idea per començar, ni la més adequada, però mira, ho intento.\nEm van diagnosticar autisme als tres anys, o quatre, no m’enrecordo. El meu comportament era... Difícil. Difícil de comprendre, era com parlar-li d’economia a un nen de primària. No em comportava de la manera que es comportaven els demés... Jugar, córrer, cridar l’atenció dels amics... Jo no, podríem dir que anava a la meva.\nJo no necessitava anar a jugar amb els meus companys, ni els assenyalava amb el dit quan passava un avió tot cridant, ni reia amb tots quan sentíem la paraula “caca”, simplement vivia un món paral·lel, el meu món.\nSuposo que els meus pares es van adonar de que fallava alguna cosa perquè, quan em parlaven no els mirava a la cara, m’era difícil reaccionar a les seves ordes, ja que jo seguia al meu món.\nDoncs bé, vaig per els quinze i encara la meva actitud no havia canviat molt, alguna cosa sí, però seguia sense ser com els altres nens.\nLa meva carrera estudiantil, no havia sigut la més agradable, la veritat. Vivia a Barcelona, i tota la meva vida la vaig passar a l’escola del barri. Des que tenia 3 anys, fins acabar l’ESO. Doncs bé, això que he dit de que aquests anys no van ser molt agradables és fàcil d’explicar. En primer lloc, el fet de patir el TEA, o sigui, trastorn de l’espectre de l’autisme, no ajuda. Pot ser no mostra característiques físiques diferents a altres nens, però tots són capaços de percebre que no sóc igual. I quan teníem set anys, pot ser tot era un camp de flors, i només es preocupaven de jugar, i de tenir el màxim de noviis i novies possibles, però ara sí, a l’adolescència, tot canvia. I aquí bé el segon motiu, vam començar l’ESO amb dotze anys, i cada cop els nens es feien més cruels - les nenes no tant, la veritat – i tard o d’hora tothom s’assabentaria de que jo no era igual. Potser no era ben bé així, jo crec que no. El que passava era que quan érem petits ( a ser petits em refereixo a tenir uns sis anys ), no li donaven importància al fet de ser diferent, però a mesura que anem creixent, com he dit, els nens ‘dominants’ de la classe, van començar a deixar-me de costat. Més encara del que em deixava jo mateix, i tot m’ho empassava, jo no deia res a ningú.\nAmb disset anys vaig acabar el batxillerat, o sigui, a pesar del meu trastorn, no havia tingut dificultats en els estudis, sí però en la vida social. Ara bé, la investigació del TEA no va avançar molt que diguem, i la meva actitud no canviava, era igual que sempre i les crítiques d’alguns companys havien persistit fins l’últim any d’estudi.\nAl final, amb vint-i-dos anys, vaig acabar la carrera periodística, pot ser, l’única cosa que em cridava l’atenció ( em refereixo al periodisme ). M’agradava escriure notícies, també llegir-les, o veure-les.\nEm van contractar a un diari, encara no se ben bé com ho vaig aconseguir, de debò, però ara estic aquí i ho puc explicar. I crec, que la part més bona, va ser tot el que vaig viatjar, Estats Units, Kenia, Indonesia, Veneçuela, Nova Zelanda, Austràlia... Una meravella, però no creguis que per les notícies que vaig escriure, ni per totes les ciutats que vaig poder veure... Sinó per com la naturalesa havia pogut fer paisatges tan diferents, i que malgrat ser diferents, tots tinguin la seva part bona, que els fa especials.\nI va ser aquesta reflexió, la que em va fer canviar, jo era igual que sempre, vivia el meu món. Però vaig aprendre que, per ser diferents als altres, per ser un arbre de fulla perenne envoltat de milers d’arbres de fulla caduca, o per ser l’únic cactus en mig d’un desert, o simplement, per no actuar igual que els altres, no era dolent. Possiblement tampoc era el millor, però sabia segur que no havíem de ser iguals, per ser especials.\nAmb trenta anys, vaig escriure un article per la revista ‘Science’, el primer per una revista que no fos o bé catalana o bé castellana. I el vaig titular ‘We’re diferent, but we’re also special’. I el vaig començar així:\n- I don’t think that this isn’t the best idea to start, or the best appropiate, but look, I try.


- dissabte, de febrer 04, 2012\nVoleu dir que n’hi havia per tant? Parlo de l’onada de fred, és clar. No sé si sóc jo que estic mal informat (darrerament no miro TV3 (la seva)) i potser ho van avisar amb més temps però, des de dimarts o dimecres que vaig començar a sentir que havia de venir un onada de fred i un temporal força important de neu. Fins aquí tot normal.\nEl problema va venir quan, des d’arreu -començant pels informatius de mitjans públics i acabant pel propi ministre conseller d’interior(és veritat, que som una comunitat autònoma i no en tenim de ministres)- van començar a anunciar una espècie de fi del món al més pur estil Mayas o Incas. Ja em vaig imaginar el de l’anunci d’Axe construint una espècie de vaixell i el presentador aquell d’una televisió espanyola anunciant-t’ho i, alhora, delectant-se amb el moment. La predicció venia a dir que ho paréssim tot, no sortíssim de casa i, sobretot, tinguéssim molta cura perquè un temporal de neu acompanyat d’un fred siberià (deien que des de la dècada dels 50 no s’havia vist res igual) travessaria Catalunya.\nI, finalment, pràcticament res d’anormal en un hivern normal. Vull dir, en el cas de la comarca d’Osona i Vic concretament, sí, va nevar (no pas exageradament) i sí, fa fred; m’atreviria a dir com qualsevol o fins i tot menys, que qualsevol hivern normal. Tot plegat em porta a reflexionar sobre 3 temes i, contràriament del que penso habitualment, a favor del govern i dels homes del temps.\nA mi particularment m’ha afectat de manera especial. Havíem de fer una conferència sobre el Col·lectiu Emma i no ha estat possible. Em feia molt il·lusió i el temps ens ho ha espatllat; però la intentarem fer més endavant perquè val molt la pena. M’ha sabut greu, no per a mi, sinó per a la gent que havia de venir, pel propi Salvador Garcia i per les organitzacions que ens havien ajudat a difondre l’acte i també han hagut d’avisar als seus associats que es cancel·lava. Però, com diu la màxima, més val prevenir que curar. I posar en risc a gent, ja no només pel fet de si se’t posa a nevar a desenes de quilòmetres de casa i no hi pots tornar, sinó pel possible estat de les carreteres i el risc que comporta circular-hi. Continuo pensant el mateix, més val prevenir que curar.\nD’altra banda, cert, hi han posat més pa que formatge. S’han passat tres pobles. Han pecat una mica de prevenció. Han posat tot el país en risc i, pitjor encara, jo no he pas sentit a dir que s’hagin equivocat. No ho dic pas amb sentit de disculpar-se que, no crec que ho facin mai amb res, sinó pensant amb la propera possible nevada o front que pugui venir en un futur. Penso que ha tingut un paper destacat en la presa de decisions la nevada del 2010. Aquella que, al contrari d’aquesta, no havia de ser res i va col·lapsar el país. I aquesta ha sigut a l’inrevés. Però fora bo dir que s’han equivocat perquè, pensant amb el conte del 'Pere i el llop', en la propera ocasió que informin que el món s’acaba, és possible que ningú els faci cas pensant, precisament, amb l’exageració d’aquesta. Ja m’ho puc imaginar. El mateix procés que fins ara amb dues diferències substancials; en primer lloc, tot podria acabar passant i, en segon, la gent, que pensant en aquesta, no en faria cas. I és quan tindrem els problemes.\nFinalment, els models meteorològics. No dubto que els models actuals diguessin que havia de passar tot el que havien anunciat però, cal seguir treballant en aquest àmbit per afinar-ho més. Hi ha models per preveure terratrèmols, tsunamis i d’altres però, el que avui ens afecta més és, sens dubte, els del temps. Desconec l’estat d’aquestes investigacions i com funcionen però, pel bé de tothom fora bo que hi invertissin recursos. Més val prevenir que curar, sí, però també és cert que fer parar els països (empreses, escoles i universitats) no pot ser bo de cap de les maneres.\nQuè en quedarà de Catalunya?\nPart del meu futur


Portada Els Colors\nx SORTEIG ELS COLORS PARTICIPA-HI! Omple la butlleta de la plana 2 de la revista Els Colors del mes de desembre, diposita-la en un dels establiments col·laboradors abans del 18 de desembre i podràs guanyar un dinar per a 2 persones en un restaurant de la comarca! Bases sorteig\nx #240 Desembre 2019 Entrem al desembre i s'apropen les festes de Nadal. Entrevistem el Patge Mec amb motiu de l'arribada de SES Majestats els Reis d'Orient i ho ampliem amb tots els actes nadalencs. Bones Festes a tothom! Descarrega-te'l\nx #239 Novembre 2019 Tota la programació de la Fira de Sant Martirià de Banyoles! Entrevistem en Jaume Martí, responsable de races autòctones de la Fira. I també un especial de Bellesa i Estètica amb bons consells de professionals del sector. Descarrega-te'l\nx #238 Octubre 2019 Mes de la Festa Major de Banyoles i la 24a Fira de l'All de Cornellà del Terri! Conté tota la programació de Sant Martirià i un pròleg de Miquel Noguer, alcalde de Banyoles. I també entrevistem en Marc Vicens, creador de la imatge de la Fira de l'All. Descarrega-te'l\nActualitat, cultura, gastronomia, salut, entrevistes...\nWeb | Ajuntament de...\nAnuncis per paraules gratuïts!\nEs pot publicar un anunci per paraules gratuït per particulars. Extensió màxima de 20 paraules escrites en correcte català. Es publicaran els anuncis enviats abans del dia 20 a la revista del mes posterior. Els rebuts passada aquesta data es reservaran per al número següent. La responsabilitat del contingut de l'anunci recau exclusivament sobre la persona que l'envia.\nPublica un anunci per paraules gratuït\nDescarrega't el CALENDARI 2020\nUn altaveu eficient Fem arribar el seu missatge publicitari a més de 17.000 persones del Pla de l'Estany cada mes (audiència certificada i garantida per l'ACPG i l'OJD).\nLi cal publicitat? Contacti amb el nostre departament comercial al 972 580 849 // 636 133 433.\nDescomptes Consulti preus i avantatges per campanyes de mitja i llarga durada. Demanar informació\nWeb realitzada per PRIMAVERADIGITAL.COM per la revista Els Colors del Pla de l'Estany


Els rumors sobre la necessitat de reinvenció en el sector de la llenceria i el tèxtil íntim en general, han esdevingut en potents veus que criden la importància que per fi arribi aquest canvi, per estar a l’alçada de la societat actual.\nEls consumidors es troben sota la influència del comerç electrònic, i aquest li està guanyant la batalla al comerç minorista.\nLa pandèmia ha ajudat a accelerar els canvis, i està transformant la nostra forma de comunicar-nos i de relacionar-nos en quelcom instantani.\nPer a Cintes Martell, visitar els nostres clients, presentar-los les noves col·leccions i novetats, comentar amb ells com evolucionen els seus productes en aquesta nova situació, la necessitat de desenvolupar nous articles, poder conèixer les seves inquietuds… i tot en la distància, sense el tracte personal que aquesta pandèmia ens obliga a evitar, ha suposat un nou repte per a tot el nostre equip.\nPer això i per seguir oferint als nostres clients el nostre suport, hem creat la col·lecció “Renaissance”, basada en la superació d’un dels pitjors moments que li ha tocat viure al món sencer.\nDes de les més altes esferes del sector de la confecció íntima, s’ha aprofitat el confinament per estudiar en profunditat la situació extrema que s’ha de revertir, i es proposen unes necessitats urgents d’adaptació a aquesta nova era.\nNecessitat d’INNOVACIÓ en el disseny de sostenidors tradicionals, reacció a la sol·licitud d’inclusivitat, comoditat y diversitat morfològica.\nNecessitat de millorar de forma substancial la CONCIÈNCIA ECOLÒGICA amb solucions reals i una comunicació millorada.\nNecessitat de REDISSENYAR la forma d’exposar els productes de llenceria a les botigues per a permetre assortiments addicionals d’estil de vida creuat.\nNecessitat de REDUCCIÓ en la PRODUCCIÓ per adaptar-se a les noves start-up que injecten novetat.\nNecessitat d’introduir CLASSIFICACIONS HÍBRIDES en la creació de colors, en les propietats dels teixits i en la presentació final del producte.\nCintes Martell vol col·laborar en aquest canvi, iniciant una sèrie de propostes i tendències que es reflectiran en el dia a dia i en comunicació directa amb els nostres clients de forma digital. El principi: la nova col·lecció “Renaissance”.\nUna nova tendència: els colors de creació digital.\nLa paleta de colors seleccionada per a la col·lecció d’Estiu 2022 i suggerida per Eurovet es centra en l’essencial, sense efectes de xoc ni experiments, on s’han escollit els colors més inspiradors de la història.\nLes tonalitats proposades dins aquesta paleta, expressen a la perfecció la necessitat d’harmonia, que coincideix amb la realitat d’un mercat diferent amb estacions poc definides.\nAquesta nova gamma de colors es llegeix en dues direccions: paletes de tonalitats dominants en vertical i colors de tonalitats dins la mateixa atmosfera que els dominants, en horitzontal.\nArticle relacionat: RENAISSANCE COLLECTION: ESSENTIALS\nMARTELL PROTECT – CINTES TEIXIDES AMB ACABAT ANTI-COVID-19


L'OMS canvia d'opinió: tornaran els assajos amb hidroxicloroquina\nL'Organització Mundial de la Salut (OMS) ha canviat d'opinió respecte als estudis amb hidroxicloroquina i aquest dimecres ha anunciat que es reprendran els assajos clínics d'aquest fàrmac per buscar possibles tractaments contra el coronavirus. No fa ni dues setmanes, el 25 de maig, l'OMS va suspendre temporalment els estudis, però després de fer diverses revisions de seguretat, han conclòs que no hi ha cap motiu per canviar o suspendre els assajos.\nLa suspensió de les investigacions va arribar després que una publicació a la revista The Lancet exposés que el fàrmac podria augmentar el risc de mort entre els pacients de Covid. Ara bé, The Guardian va revelar en exclusiva en una investigació que aquest punt de dubte sortia d'unes dades d'una petita companyia d'anàlisis de salut, qüestionades per la mateixa comunitat científica. I just quan ha sortit aquesta descoberta del diari britànic, la revista The Lancet ha agafat distància amb l'estudi que va publicar al maig i ha admès que planteja "serioses qüestions científiques".\nQuè és la hidroxicloroquina?\nLa hidroxicloroquina és un fàrmac que té eficàcia contra la malària però no s'ha demostrat que en tingui amb el coronavirus. Les mateixes autoritats dels Estats Units han desaconsellat prendre-se'l per tractar la malaltia. No són les úniques. L'Agència Espanyola de Medicaments i Productes Sanitaris (AEMPS) ha alertat que l'ús de la cloroquina i la hidroxicloroquina pot produir trastorns neuropsiquiàtrics com, per exemple, psicosi, intents de suïcidi o suïcidi consumat.\nA més, també han confirmat que alguns pacients que han pres hidroxicloroquina per al tractament del viru, també han desenvolupat trastorns de comportament.\nCORONAVIRUS Un centenar d'experts avisa d'errors en l'estudi de la hidroxicloroquina El Nacional\nCORONAVIRUS L'OMS atura els assajos amb hidroxicloroquina en detectar més mortalitat El Nacional\nCoronavirus Un estudi sobre la hidroxicloroquina demostra que augmenta el risc de mort El Nacional\nCoronavirus Coronavirus | Què és la cloroquina i la hidroxicloroquina? Anna Solé Sans


AB Quirosport. Avis Legal\nEn virtut de la Llei 15/1999 del 13 de desembre sobre la Protecció de Dades de caràcter personal, l’informem que les seves dades reflectides en aquesta comunicació, estan incorporades en un fitxer responsabilitat de l’empresa mercantil ANDREA BIETE GARCÍA, d ́ara endavant ABQUIROSPORT, amb NIF: 43451567-J, i domicili social : C/ ALFONSO IV, 8. 08401-GRANOLLERS (BARCELONA).\nPer a la utilització de la Pàgina es requereix l'acceptació expressa de l'usuari de totes i cadascuna de les clàusules que s'indiquen en el present Avís Legal, així com de cadascuna dels advertiments o clàusules específiques que s'estableixin per a la contractació de determinats serveis, productes o ús de zones de la Pàgina.\nEn cas de no acceptar les clàusules establertes en el present Avís Legal, l'usuari haurà d'abstenir-se d'accedir i/o utilitzar els serveis i/o continguts posats a la seva disposició en la Pagina, procedint a abandonar la mateixa.\nL'usuari s'obliga a no utilitzar la Pàgina per a la realització d'activitats contràries a les lleis, a la moral, a l'ordre públic i, en general, a fer un ús conforme a les condicions establertes en el present Avís Legal. Així mateix, s'obliga a no realitzar activitats publicitàries o d'explotació comercial remetent missatges que utilitzin una identitat falsa.\nLa Companyia actua exclusivament com a responsable de la Pàgina en la seva condició de prestador d'un servei d'informació sobre els seus propis serveis, no fent-se responsable dels continguts que, en contravenció a les presents condicions generals, els usuaris poguessin enviar o publicar, sent l'usuari l'únic responsable de la veracitat i licitud dels mateixos.\nLa Companyia podrà interrompre el servei de la Pàgina que estigui sent utilitzat per l'usuari i resoldre de manera immediata la relació amb l'usuari si detecta un ús de la Pàgina o de qualsevol dels serveis que en el mateix s'ofereixen que pugui considerar contrari a l' expressat en el present Avís Legal\nLa totalitat d'aquesta Pàgina: text, imatges, marques, gràfics, logotips, botons, arxius de programari, combinacions de colors, així com l'estructura, selecció, ordenació i presentació dels seus continguts, es troba protegida per les lleis sobre Propietat Intel·lectual i Industrial, quedant prohibida la seva reproducció, distribució, comunicació pública i transformació, salvo per a ús personal i privat.\nLa Companyia no garanteix que els continguts siguin precisos o lliures d'error o que el lliure ús dels mateixos per l'usuari no infringeixi els drets de terceres parts. El bon o mal ús d'aquesta pàgina i dels seus continguts aquesta sota la responsabilitat de l'usuari.\nAixí mateix, queda prohibida la reproducció, retransmissió, còpia, cessió o redifusió, total o parcial, de la informació continguda a la Pàgina, qualsevol que fos la seva finalitat i el mitjà utilitzat per a això, sense autorització prèvia de la Companyia.\nLa Pàgina pot incloure enllaços o links a llocs de tercers. Les pàgines pertanyents a tercers no han estat revisades ni són objecte de controls per part de la Companyia. En qualsevol cas, la Companyia no podrà ser considerada responsable dels continguts d'aquests llocs web ni de les mesures que s'adoptin\nrelatives a la seva privadesa o al tractament de les seves dades de caràcter personal.\nLa Companyia recomana la lectura detinguda de les condicions d'ús i la política de privadesa d'aquests llocs.\nEn cas d'estar interessat a activar un enllaç a alguna de les pàgines de la Companyia haurà de comunicar-ho, obtenint el consentiment exprés per crear l'enllaç. La Companyia es reserva el dret d'oposició a l'activació d'enllaços amb el seu lloc web.\nEls serveis oferts a la nostre Web es destinen a usuaris majors de 18 anys. La Companyia recorda als usuaris majors d'edat, que tinguin al seu càrrec menors, que serà de la seva exclusiva responsabilitat determinar què serveis i/o continguts són no apropiats per a l'edat d'aquests últims.\nLa Companyia els informa que existeixen programes informàtics que permeten filtrar i bloquejar l'accés a determinats continguts i serveis, de tal forma que els pares o tutors, per exemple, poden decidir quins són els continguts i serveis d'Internet als quals els menors poden tenir accés i quins no.\nLa Companyia no serà responsable directa ni subsidiàriament de:\nLa qualitat del servei, la velocitat d'accés, el correcte funcionament ni la disponibilitat ni continuïtat de funcionament de la Pàgina.\nEls danys que puguin causar-se en els equips de l'usuari per la utilització de la Pàgina.\nEls casos en què un tercer, infringint les mesures de seguretat establertes, accedeixi als missatges o els utilitzi per a la remissió de virus informàtics.\nEls vicis i defectes de tota classe dels continguts transmesos, difosos, emmagatzemats o llocs a disposició.\nLa licitud, fiabilitat i utilitat dels continguts que els usuaris transmetin amb la utilització de la pàgina o dels serveis en ell oferts, així com tampoc la seva veracitat o exactitud. La Companyia no controla la utilització que els usuaris fan de la Pàgina, ni garanteix que ho facin conforme a l'establert en el present Avís Legal.\nA títol enunciatiu i amb caràcter no limitatiu, l'usuari serà responsable de:\nDels continguts introduïts per ells, especialment de les dades i informacions introduïts i enviats a la Companyia per mitjà de la Pàgina o a la Pàgina.\nDe la realització de qualsevol tipus d'actuació il·lícita, lesiva de drets, nociva i/o perjudicial.\nABQUIROSPORT posa en coneixement dels usuaris de la seva pàgina Web, la legislació vigent en matèria de protecció de dades de caràcter personal, privadesa dels usuaris i el secret i seguretat de les dades personals.\nPer a això s'adopten les mesures d'índole tècnica i organitzativa necessàries per garantir la seguretat de les dades de caràcter personal continguts en els mateixos i per evitar la seva alteració, pèrdua, tractament o accés no autoritzat, tenint en compte de l'estat de la tecnologia, la naturalesa de les dades i els riscos als quals estan exposats.\nLes dades personals facilitades seran inclosos en els fitxers, manuals o automatitzats registrats en l'Agència Espanyola de Protecció de Dades, sota titularitat de la Companyia, que utilitzarà per a\nl'adequada gestió de la relació contractual.\nLi informem que pot exercitar els seus drets d'accés, rectificació i cancel·lació mitjançant comunicació escrita dirigida al domicili de la Companyia situat en C/ALFONSO IV, 8. 08401-GRANOLLERS (BARCELONA).\nL'usuari serà l'únic responsable de la veracitat de les dades facilitades a la Companyia.\nLa navegació per la Pàgina deixa com a rastre l'adreça IP assignada pel seu proveïdor d'accés, aquestes dades únicament seran utilitzats amb la finalitat d'elaborar dades estadístiques de la Pàgina.\nEl present Avís Legal es troba redactat en català, i es troba sotmès a la legislació espanyola vigent. Per a qualsevol tipus de controvèrsia derivada de la utilització dels serveis oferts o dels continguts propis de la Pàgina les parts, amb l'acceptació del present Avís Legal se sotmetran als Tribunals i Jutjats competents.